Diari Oficial de la Generalitat Valenciana


Sumari del DOGV 3724, del 05-04-2000 (2000/2335)

RESOLUCIÓ de 9 de març de 2000, del conseller d'Obres Públiques, Urbanisme i Transports, que fa referència a la gestió de l'explotació per l'Entitat Pública de Sanejament d'Aigües Residuals de la Comunitat Valenciana de la potabilitzadora de Sagunt.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3724

Data del DOGV
:   05-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2335


Data del document
:   09-03-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Entitat Pública de Sanejament d'Aigües Residuals de la Comunitat Valenciana
    * Sagunt
    * tractament de l'aigua
    * delegació de poders

RESOLUCIÓ de 9 de març de 2000, del conseller d'Obres Públiques, Urbanisme i Transports, que fa referència a la gestió de l'explotació per l'Entitat Pública de Sanejament d'Aigües Residuals de la Comunitat Valenciana de la potabilitzadora de Sagunt. [2000/M2335]
  
Antecedents de fet
  
La Conselleria d'Obres Públiques, Urbanisme i Transports, per mitjà de la Ute Elsan-Passavant, construeix les obres de la potabilitzadora de Sagunt i està prevista la seua recepció i entrada en funcionament en maig de l'any 2000, per la qual cosa resulta necessari començar a explotar-la a partir de d'aquesta data.
  
Fonaments de dret
  
D'acord amb la Llei 2/1992, de la Generalitat Valenciana, de 26 de març, de Sanejament d'Aigües Residuals de la Comunitat Valenciana, en la redacció de la Llei 10/1998, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana (DOGV núm. 3.404, de 31 de desembre) i el Decret 71/1999, de 17 de maig, del Govern Valencià (DOGV núm. 3.503, de 26 de maig), pel qual es modifica el Decret 170/1992, de 16 d'octubre, del Govern Valencià, que aprova l'Estatut de l'Entitat Pública de Sanejament d'Aigües Residuals de la Comunitat Valenciana, s'habilita a aquesta última perquè porte a terme la realització de les obres d'infraestructura de proveïment d'aigua de caràcter supramunicipal, així com la gestió de l'explotació de les instal·lacions de proveïment que la Generalitat determine.
  
D'acord amb l'article 14.2 de l'esmentada llei, la relació de la Generalitat amb l'Entitat Pública de Sanejament es farà per mitjà de la Conselleria d'Obres Públiques, Urbanisme i Transports.
  
Per això, i de conformitat amb el que estableixen els articles 14.2 i 16 a) de la Llei 2/1992, de 26 de març, article 35 de la Llei 5/1983, de 30 de desembre, del Govern Valencià, i 7 del Decret 225/1999, de 15 de desembre de 1999, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Encomanar a l'Entitat Pública de Sanejament la gestió de l'explotació de la potabilitzadora de Sagunt, a fi de poder resoldre amb temps suficient el procediment de contractació necessari per a seleccionar el contractista encarregat de realitzar aquesta explotació.
  
Contra la present resolució, que exhaureix la via administrativa, es pot interposar amb caràcter potestatiu un recurs de reposició davant del mateix òrgan que va dictar la resolució en el termini d'un mes, comptador des de l'endemà de la notificació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció de la Llei 4/1999, de 13 de gener (BOE núm. 12, de 14 de gener).
  
No obstant el que disposa el paràgraf anterior, la present resolució podrà ser impugnada directament davant del jutjat contenciós administratiu de la ciutat de València, per mitjà de la interposició del corresponent recurs contenciós administratiu en el termini de dos mesos, comptadors des de l'endemà de la notificació d'aquesta o, si escau, de la resolució expressa del recurs potestatiu de reposició, de conformitat amb el que estableix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que es puga interposar, si pertoca, qualsevol altre recurs que s'estime procedent.